धरानलाई एकेडेमी कप
प्रथम प्रदेश १ स्तरीय यू–१४ एन्फा एकेडेमी कप फुटबलको उपाधि धरानको एन्फा एकेडेमी जितेको छ । टोलीले शनिबार सम्पन्न फाइनलमा मोरङको एम्ब्रीय एकेडेमीलाई १–० ले पराजित गरेको हो । विजेताले ५० हजार र उपविजेताले २५ हजार रुपैयाँ पुरस्कार जिते । प्राप्त पेनाल्टीमा आयुश गुरुङले निर्णायक गोल गरे । फाइनलको म्यान अफ द म्याच एम्ब्रीयका सन्देश सुब्बा घोषित भए । उनले २ हजार पुरस्कार पाए । 
सुनसरी — प्रथम प्रदेश १ स्तरीय यू–१४ एन्फा एकेडेमी कप फुटबलको उपाधि धरानको एन्फा एकेडेमी जितेको छ । टोलीले शनिबार सम्पन्न फाइनलमा मोरङको एम्ब्रीय एकेडेमीलाई १–० ले पराजित गरेको हो । विजेताले ५० हजार र उपविजेताले २५ हजार रुपैयाँ पुरस्कार जिते । प्राप्त पेनाल्टीमा आयुश गुरुङले निर्णायक गोल गरे । फाइनलको म्यान अफ द म्याच एम्ब्रीयका सन्देश सुब्बा घोषित भए । उनले २ हजार पुरस्कार पाए । आयुश उत्कृष्ट खेलाडी भएर तीन हजार जिते । उत्कृष्ट फरवार्ड एम्ब्रीयका कोमल थापा मगर घोषित भए । विजेताका युनिश बुढाथोकी उत्कृष्ट डिफेन्स, असिमजंग कार्की उत्कृष्ट मिडफिल्डर र कृशल मोक्तान उत्कृष्ट गोलकिपर घोषित भए । सबैले ३ हजार पुरस्कार पाए । प्रशिक्षकमा एकेडेमीकै सुमन श्रेष्ठ उत्कृष्ट भए । प्रतियोगितामा प्रदेश १ का १० वटा एकेडेमीले भाग लिएका थिए । एन्फा एकेडेमी म्यानेजमेन्ट कमिटी धरानद्वारा आयोजित प्रतियोगिता समापनमा एकेडेमीस्तरीय प्रतियोगिताले उत्कृष्ट खेलाडी उत्पादन गर्ने अध्यक्ष किशोर राईले बताए । उनले प्रतियोगिताले एकेडेमीमा फुटबल सिक्दै गरेका युवालाई थप प्रोत्साहित गरेको बताए । होम एन्ड अवेको आधारमा फुटबल खेल्ने गरी एन्फा एकेडेमी धरान विभिन्न क्लबकै होम ग्राउन्डमा आउने बताए ।